Գործնականում, տեսանք, որ նոր նախագահը ճգնաժամային իրավիճակում բավականին աշխուժորեն ներգրավվեց գործընթացներում՝ հանդիպումներ, կոչեր, միջնորդի դեր, վերջապես՝ ըստ շատերի, նույնիսկ որոշակի մասնաբաժին նոր կառավարությունում: Ես ուշադրություն կհրավիրեի նաեւ այն հանգամանքին, որ նախագահի` տարածված մի քանի տեքստերում զգացվում է յուրահատուկ քաղաքական հայեցակարգ (օրինակ, համայն հայության նախագահ լինելու հավակությունը): Այնպես որ կսխալվեն նրանք, ովքեր հաշվի չեն առնի նաեւ նախագահի դիրքը ու հնարավորությունները թե՛ խաղին միջամտելու, թե՛ մի օր սեփական խաղ սկսելու առումով: